એમ માનવામાં આવે છે કે કેન્દ્રમાં સત્તા પર બિરાજમાન થયા બાદ વડાપ્રધાન નરેન્દ્ર મોદી દ્વારા આયોજિત પહેલાં એવા કોઇ કાર્યક્રમમાં શિવસેના પ્રમુખ ઉદ્ધવ ઠાકરે સામેલ થઇ શકે છે. ઉદ્ધવ ઠાકરેની આ દિલ્હી યાત્રા એટલા માટે પણ મહત્વપૂર્ણ ગણવામાં આવે છે કે મહારાષ્ટ્રમાં બહુમતથી થોડી દૂર રહી ગયેલી ભાજપ સાથે શિવસેનાના સંબંધોમાં ફરીથી ગરમાહટ પેદા થઇ શકે. મહારાષ્ટ્ર વિધાનસભા ચૂંટણી દરમિયાન સીટોની વહેંચણીના મુદ્દે બંને પાર્ટીઓનો 25 વર્ષ જૂનું ગઠબંધન રાજ્યમાં તૂટી ગયું છે. રાજ્યમાં ગઠબંધન તૂટવા છતાં શિવસેના કેન્દ્રમાં એનડીએનું ઘટકદળ બનેલું છે.